

ประกาศโรงเรียนสองพี่น้องวิทยา  
เรื่อง เจตจำนงสุจริตในการบริหารงานของโรงเรียนสองพี่น้องวิทยา  
------------------------------------------------------------

สำนักงานเขตพื้นที่การศึกษามัธยมศึกษา เขต 9 ให้ความสำคัญกับการบริหารงานงานด้วยคุณธรรมและความโปร่งใส ตามนโยบาย (นายกรัฐมนตรีพลเอกประยุทธ์ จันทร์โอชา) เมื่อวันที่ 12 กันยายน 2557 ในด้านการส่งเสริมการบริหารราชการแผ่นดินที่มีธรรมาภิบาล และการป้องกันปราบปรามการทุจริตและประพฤติมิชอบในภาครัฐ ตามประมวลจริยธรรมข้าราชการพลเรือน พ.ศ.2552 คู่มือการปฏิบัติตามข้อบังคับสำนักงานคณะกรรมการการศึกษา  
ขั้นพื้นฐานว่าด้วยจรรยาข้าราชการสำนักงานคณะกรรมการการศึกษาขั้นพื้นฐาน พ.ศ.2552 ประมวลจริยธรรมข้าราชการพลเรือนสำนักงานคณะกรรมการการศึกษาขั้นพื้นฐาน ประกาศสำนักงานคณะกรรมการการศึกษาขั้นพื้นฐาน ลงวันที่ 22 มิถุนายน พ.ศ.2554 เรื่องนโยบายเกี่ยวกับความโปร่งใสและตรวจสอบได้ และตามคู่มือประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA ) ของสำนักงานคณะกรรมการป้องกันและปราบปราม การทุจริตแห่งชาติ (สำนักงาน ป.ป.ช.) และสำนักงานคณะกรรมการการป้องกันและปราบปรามการทุจริตในภาครัฐ (สำนักงาน ป.ป.ท.)

โรงเรียนสองพี่น้องวิทยา ได้ศึกษาและจัดทำแผนปฏิบัติการป้องกันและปราบปรามการทุจริต สำนักงานคณะกรรมการการศึกษาขั้นพื้นฐาน ประจำปี 2559-2562 (ระยะ 4 ปี) ซึ่งครอบคลุม ด้านความโปร่งใส ด้านความรับผิด ด้านความปลอดจากการทุจริตในการปฏิบัติงาน ด้านวัฒนธรรมคุณธรรมในองค์กร ด้านคุณธรรม การทำงานในหน่วยงาน และด้านการสื่อสารภายในหน่วยงาน และเชื่อมั่นว่าความประพฤติของข้าราชการและบุคลากรทุกคนในสังกัดจะต้องตอบสนองต่อความต้องการของสังคม เป็นที่เชื่อถือไว้วางใจของประชาชน และคาดหมายว่าข้าราชการทุกคน จะประพฤติตนอย่างสมเกียรติในขณะที่ปฏิบัติหน้าที่ตามความรับผิดชอบของตนเพื่อใช้เปรียบเทียบกับการปฏิบัติและการพิจารณาปรับปรุงพฤติกรรมของตนเองให้เหมาะสม

ข้าพเจ้าขอแสดงเจตจำนงในฐานะผู้บริหารโรงเรียนสองพี่น้องวิทยา ที่พร้อมจะส่งเสริมสนับสนุน ให้ข้าราชการและบุคลากรในสังกัดทุกท่านปฏิบัติงานอย่างมีคุณธรรม ความโปร่งใสในการดำเนินงานอย่างมีประสิทธิภาพและประสิทธิผล พร้อมที่จะรักษาผลประโยชน์ของรัฐและมอบความเป็นธรรมแก่ประชาชน อย่างเสมอภาค และเท่าเทียม

ข้าพเจ้าขอยืนยันว่าโรงเรียนสองพี่น้องวิทยา จะยึดมั่นในการเป็นส่วนราชการที่มีความโปร่งใสและพร้อมตรวจสอบได้ ให้สมกับวิสัยทัศน์ของโรงเรียนสองพี่น้องวิทยา ที่ว่า “โรงเรียนสองพี่น้องวิทยา เป็นองค์กรขับเคลื่อนการจัดการศึกษาขั้นพื้นฐาน มุ่งสร้างคุณภาพสู่มาตรฐานระดับสากลบนพื้นฐานของความเป็นไทย ด้วยระบบธรรมาภิบาลตามหลักปรัชญาของเศรษฐกิจพอเพียง ( ใช้วิสัยทัศน์ของโรงเรียน)”

ข้าพเจ้า ขอแสดงเจตจำนง ต่อเพื่อนข้าราชการทุกคนว่า ข้าพเจ้าจะปฏิบัติหน้าที่ด้านการบริหาร  
ในการป้องกันและปราบปรามการทุจริตในภาครัฐ ด้วยสำนึกและตระหนักในความรับผิดชอบที่มีอยู่ จะตั้งใจปฏิบัติหน้าที่โดยเต็มสติปัญญาความสามารถด้วยความสุจริตเที่ยงตรงและด้วยความมีสติยั้งคิด รู้ว่าสิ่งใดถูก สิ่งใดผิด สิ่งใดควรกระทำ

2

สิ่งใดควรงดเว้น เพื่อให้งานที่ทำปราศจากโทษเสียหาย และบังเกิดประโยชน์สูงสุด โดยยึดหลักธรรมาภิบาล ในการบริหารงานและจะยืนหยัดต่อต้านการทุจริตทุกรูปแบบ ทั้งนี้เพื่อประโยชน์สูงสุดของประชาชน และรวมใจทำดีเพื่อ  
พ่อหลวงของเรา

ในนามผู้บริหารทุกระดับของโรงเรียนสองพี่น้องวิทยา ขอประกาศเจตนารมณ์ว่า จะบริหารงาน ด้วยความซื่อสัตย์สุจริตตามหลักธรรมาภิบาล อย่างโปร่งใส ตรวจสอบได้พร้อมรับผิดชอบเพื่อสร้างความเชื่อมั่นแก่สังคมว่า โรงเรียนสองพี่น้องวิทยา มีเจตจำนงต่อต้านการทุจริตคอร์รัปชั่นทุกรูปแบบและจะยึดมั่นทำให้โรงเรียนสองพี่น้องวิทยา เป็นส่วนราชการสีขาวอย่างยั่งยืน โดยจะดำเนินการดังนี้

1. ปฏิบัติงานทุกขั้นตอนตามกฎหมาย ระเบียบ และข้อบังคับอย่างครบถ้วน เคร่งครัด ตลอดจนส่งเสริมให้บุคลากรปฏิบัติงานตามกฎหมาย ระเบียบ และข้อบังคับที่กำหนด

2. ปลูกฝังและสร้างความตระหนักรู้ ค่านิยมในการต่อต้านการทุจริตคอร์รัปชั่น รู้จักแยกแยะประโยชน์ส่วนตนกับประโยชน์ส่วนรวมให้ได้ เพื่อปลูกฝังจิตสำนึกในด้านคุณธรรมและป้องกันการทุจริตคอร์รัปชั่น ในหน่วยงาน รวมถึงมีการถ่วงดุลภายในที่เข้มแข็ง มีประสิทธิภาพ ซึ่งจะทำให้บุคลากรในโรงเรียนสองพี่น้องวิทยา ตระหนักถึงผลร้าย ภัยของการทุจริตคอร์รัปชั่นต่อส่วนราชการและประเทศชาติเพื่อให้เกิดวัฒนธรรมการต่อต้านทุจริตคอร์รัปชั่น

3. ไม่ยอมรับพฤติกรรมทุจริตคอร์รัปชั่น และไม่ทนต่อการทุจริตที่ก่อให้เกิดการลงโทษทางสังคม (Social Sanction) อันจะส่งผลให้บุคลากรในโรงเรียนสองพี่น้องวิทยา เกิดความละอายหรือความกลัวที่จะทำการทุจริตคอร์รัปชั่น

4. ปลูกฝังจิตสำนึกให้ผู้เรียนของโรงเรียนสองพี่น้องวิทยา ตระหนักถึงผลร้าย และต่อต้านการทุจริตคอร์รัปชั่น

5. แนวทางการดำเนินการและกิจกรรมความร่วมมือ

5.1 ประสานงานและให้ความร่วมมือในการดำเนินงานขับเคลื่อนยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560-2564)

5.2 ทุกหน่วยงานและบุคลากรในสังกัดประสานความร่วมมือเข้าร่วมเป็นเครือข่ายป้องกันและปราบปรามการทุจริตในสำนักงานคณะกรรมการการศึกษาขั้นพื้นฐานกับสำนักส่วนกลางและสำนักงานเขตพื้นที่การศึกษา  
 5.3 ร่วมกันดำเนินการศึกษาวิจัย รวบรวมองค์ความรู้ด้านการป้องกันและปราบปรามการทุจริต  
 5.4 ร่วมจัดให้ความรู้เกี่ยวกับยุทธศาสตร์ชาติว่าด้วยการป้องกันและปราบปรามการทุจริต ระยะ  
ที่ 3 (พ.ศ.2560-2564) โดยเฉพาะแนวทางการส่งเสริมด้านคุณธรรม จริยธรรม แก่ผู้บริหารในส่วนกลาง ผู้บริหารสำนักงานเขตพื้นที่การศึกษาและบุคลากรทางการศึกษาในโรงเรียนสองพี่น้องวิทยา ซึ่งมีส่วนเกี่ยวข้องกับการจัดการศึกษาขั้นพื้นฐานทุกระดับ เพื่อสร้างความรู้ ความเข้าใจและการมีส่วนร่วมในการเผยแพร่รณรงค์ให้เยาวชนผู้ปกครอง และประชาชนทั่วไปเข้ามามีส่วนร่วมในการจัดกิจกรรมต่อต้านการทุจริต และมีส่วนร่วมเป็นเครือข่ายป้องกันและปราบปรามการทุจริต

5.5 ร่วมจัดให้ความรู้เกี่ยวกับการเฝ้าระวังและการตรวจสอบเพื่อต่อต้านการทุจริตแก่บุคลากร  
ทางการศึกษาในพื้นที่ทั่วประเทศอาทิ ผู้อำนวยการสำนักงานเขตพื้นที่การศึกษา ผู้บริหารสถานศึกษาและบุคลากร  
ทางการศึกษาที่เกี่ยวข้องกับการจัดการศึกษาทุกระดับ เพื่อสร้างความรู้ความเข้าใจและการมีส่วนร่วมในการเผยแพร่รณรงค์ให้แก่เยาวชน ผู้ปกครอง และประชาชนทั่วไปเข้ามามีส่วนร่วมในการจัดกิจกรรมต่อต้านการทุจริต และ มีส่วนร่วมเป็นเครือข่ายป้องกันและปราบปรามการทุจริต

5.6 ร่วมกันจัดทำดัชนีวัดคุณธรรมและความโปร่งใส สำหรับหน่วยงานในโรงเรียนสองพี่น้องวิทยาและดำเนินการตามแนวทางที่กำหนดไว้ ตามยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560-2564)

3

5.7 ร่วมกันจัดทำช่องทางการสื่อสาร เผยแพร่ และประชาสัมพันธ์ เพื่อสนับสนุนการดำเนินงาน  
ในฐานะเครือข่ายความร่วมมือป้องกันและปราบปรามการทุจริต

5.8 ร่วมให้คำปรึกษา เสนอแนะแนวทาง รวมถึงการติดตามและประเมินผลการดำเนินงาน  
ความร่วมมือดังกล่าว

5.9 รวมกันดำเนินการอื่นใดในด้านการป้องกันและปราบปรามการทุจริต ทุกรูปแบบ  
อย่างเต็มกำลังความสามารถ

จึงประกาศให้ทราบโดยทั่วกัน

ประกาศ ณ วันที่ 1 มีนาคม พ.ศ.2560



( นายสมเกียรติ ปทุมสูติ )  
 ผู้อำนวยการโรงเรียนสองพี่น้องวิทยา